Erger as skilfers! | Health24
Posted by: Adri | 2008/09/22
Erger as skilfers!
Ek het die afgelope 6 weke in my hare, op die lyn tussen my ore, vreeslik begin jeuk. Dit dryf my teen die mure uit. Het Denorex medicated shampoo begin gebruik, maar vind geen verligting nie, die toestand vererger eerder.
Dit voel soos kolle wat jeuk en ek krap groot ' skilfers' af.
Iemand het voorgestel dat ek vir Integral Bodywork gaan, aangesien die senu-eindpunte ontsteek is. Is dit die lang roete, of sal ' n GP iets aan die situasie kan doen?
Sien asb eers jou GP, jy het dalk 'n swaminfeksie of ekseem wat kortisoon of antiswam pille nodig het. Drie heerlike maniere met koejawels | Huisgenoot
Drie heerlike maniere met koejawels
Huisgenoot Digitaal op Junie 13, 2014 Deel
Met koejawels kan jy heerlike winterkos optower. Dié gesonde vrug is nie net smaaklik nie, maar ook propvol vitamien C.
1. Gestoofde koejawels: Skil 8-10 koejawels en sny in kwarte. Plaas in ’n diep kastrol. Voeg 375 ml (1½ k) suiker, 1 steranys, 1 kaneelstok en 2 heel kardamompeule by die koejawels. Giet water in tot net bedek, laat prut oor lae tot matige hitte tot die koejawels sag is en die water stroperig word. Sit warm voor saam met vla.
2. Koejaweltert: Voorverhit die oond tot 200 °C en smeer ’n muffinpan. Rol ’n rol skilferkorsdeeg uit op ’n oppervlak wat liggies met meel bestrooi is en sny sirkels om in elke muffinholte te pas. Bedek die kante ook en prik liggies met ’n vurk. Sny 6 geskilde koejawels middeldeur en plaas elke helfte in ’n muffinholte. Bestrooi met bruinsuiker en bak 15-20 minute tot die deeg gaar is. Sit voor met vla of geklopte room.
3. Koejawel-verglanste vark: Voorverhit die oond tot 200 °C. Skil en ontkern 4-6 koejawels en plaas in ’n verwerker. Voeg 30 ml heuning, 30 ml sojasous en 5 ml Chinese vyfspeserymengsel by en verwerk goed. Geur 4-6 varktjops met peper en giet die koejawelsous oor. Laat marineer 30 minute in ’n oondvaste bak. Bak 15-20 minute in die oond of tot gaar en verbruin. Sit voor met kapokaartappel en seisoengroentes.
Carmen Hendricks (Kosassistent – Huisgenoot en YOU)
Drie konfyte Heerlike sitruspoeding Peerfrummel Koejaweltertjies
Koejawel-kolwyntjies met grenadella
Vorige storieTV-gids Vrydag 13 Junie 2014	Volgende storieClint Eastwood het ’n nuwe meisie
KOKKEDOOR-RESEP: Lewer met suursous